กานต์แอร์

กานต์แอร์ () เป็นสายการบินสัญชาติไทยที่เปิดให้บริการเที่ยวบินในประเทศ มีฐานการบินหลักอยู่ที่ท่าอากาศยานดอนเมือง กรุงเทพมหานคร และมีสำนักงานใหญ่อยู่ที่แขวงทุ่งสองห้อง เขตหลักสี่ กรุงเทพมหานคร

ประวัติ 
บริษัท กานต์นิธิ เอวิเอชั่น จำกัด ได้เริ่มก่อตั้งขึ้นด้วยเงินทุนจดทะเบียน 200 ล้านบาท โดยมีผู้ถือหุ้นเป็นคนไทยทั้งหมดที่ปฏิบัติงานด้านการบินแบบเช่าเหมาลำ (Charter Flight)

ในปี พ.ศ. 2557 บริษัทได้เริ่มดำเนินการก่อสร้างท่าอากาศยานเกาะพะงัน ในอำเภอเกาะพะงัน จังหวัดสุราษฎร์ธานี บนเนื้อที่กว่า 100 ไร่ มีรันเวย์ขนาด 1,100 x 45 เมตร แต่ต่อมาในเดือนกันยายน 2558 โครงการดังกล่าวต้องระงับการดำเนินการก่อสร้างชั่วคราว เพื่อรอการตรวจสอบเรื่องเอกสารสิทธิที่ดิน จนกระทั่งในปี พ.ศ. 2560 กรมป่าไม้ ได้ดำเนินการสั่งให้ยุติการก่อสร้าง และดำเนินคดีกับผู้บุกรุกพื้นที่ป่าสงวนแห่งชาติดังกล่าว จึงต้องยุติการก่อสร้างไป และผลจากคดีนี้ทำให้ไม่สามารถใช้พื้นที่ดังกล่าวสร้างสนามบินได้อีกต่อไป

ลักษณะของการให้บริการ 

 บริการเที่ยวบินประจำในเส้นทางภายในประเทศ สายการบินกานต์แอร์ได้เปิดบริการการบินแบบประจำ ในเส้นทางภาคเหนือ (เชียงใหม่, เชียงราย, แม่ฮ่องสอน,แม่สะเรียง, ปาย, น่าน และพิษณุโลก) และภาคตะวันออกเฉียงเหนือ (ขอนแก่น, อุบลราชธานี) ของประเทศไทย
 บริการจัดเที่ยวบินเช่าเหมาลำ
 บริการเคลื่อนย้ายผู้ป่วยทางอากาศโดยเครื่องบิน บริษัท กานต์นิธิ เอวิเอชั่น จำกัด ได้ทำข้อตกลง MOU กับสถาบันการแพทย์ฉุกเฉินแห่งชาติและโรงพยาบาลกรุงเทพ
 ให้บริการขนส่งเวชภัณฑ์และโลหิตสำรองทางอากาศ โดยไม่คิดค่าใช้จ่ายใดๆทั้งสิ้น ให้กับโรงพยาบาลประจำจังหวัด ในทุกเส้นทางที่สายการบินเปิดให้บริการ ตามวันและเวลาในตารางการบิน

เส้นทางการบินที่เคยเปิดให้บริการ 
กานต์แอร์บริการด้วย Cessna Grand Caravan C208B, Beechcraft Premier I และ ATR 72-500:

ในประเทศ
จากเชียงใหม่ – ท่าอากาศยานนานาชาติเชียงใหม่ (ฮับหลัก)
 กรุงเทพ – ท่าอากาศยานดอนเมือง
 หัวหิน – ท่าอากาศยานหัวหิน
 ขอนแก่น – ท่าอากาศยานนานาชาติขอนแก่น
 แม่ฮ่องสอน – ท่าอากาศยานแม่ฮ่องสอน 
 น่าน – ท่าอากาศยานน่านนคร 
 ปาย – ท่าอากาศยานปาย
 สัตหีบ – ท่าอากาศยานนานาชาติอู่ตะเภา 
 พิษณุโลก – ท่าอากาศยานพิษณุโลก 
 อุบลราชธานี – ท่าอากาศยานนานาชาติอุบลราชธานี
 โคราช – ท่าอากาศยานนครราชสีมา
 สุรินทร์ - ท่าอากาศยานสุรินทร์ภักดี
 เชียงราย - ท่าอากาศยานแม่ฟ้าหลวง
 เกาะสมุย - ท่าอากาศยานนานาชาติสมุย
 เกาะพะงัน - ท่าอากาศยานเกาะพะงัน
 ถลาง - ท่าอากาศยานนานาชาติภูเก็ต

ฝูงบิน 

ในเดือนพฤศจิกายน พ.ศ. 2560 ฝูงบินของกานต์แอร์มีดังนี้:

อ้างอิง

 http://shows.voicetv.co.th/voice-of-the-day/12568.html   Voive TV "Voice of the Day" สัมภาษณ์ ร้อยเอกสมพงษ์ สุขสงวน ออกอากาศวันที่ 18 มิ.ย.2554
 http://www.bangkokpost.com/business/aviation/357110/vietjet-envisions-regional-low-cost-empire  Bangkokpost Business May 27th, 2013
 http://thainews.prd.go.th/centerweb/newsen/NewsDetail?NT01_NewsID=WNECO5606270010002. สำนักข่าวแห่งชาติ 27 มิ.ย.2556
 http://www.vietjetair.com/Sites/Web/th-TH/NewsDetail/ขาวสาร/855/เวียดเจ็ทแอร์รวมกันตั้งขึ้นบริษัทรวมทุนการบินในประเทศไทย.
 http://www.thanonline.com/index.php?option=com_content&view=article&id=188508:2013-06-25-07-01-13&catid=136:--a-tourism&Itemid=448 ไทยเวียดเจ็ท โมเดลใหม่ 'กานต์แอร์':หนังสือพิมพ์ฐานเศรษฐกิจ ปีที่ 33 ฉบับที่ 2,856 วันที่  27 - 29  มิถุนายน พ.ศ. 2556

แหล่งข้อมูลอื่น 

สายการบินสัญชาติไทยที่ปิดกิจการ
บริษัทที่ก่อตั้งในปี พ.ศ. 2553
สายการบินแบบเช่าเหมาลำ